KF-INCOME เป็นกองทุนลูกที่ไปลงทุนในกองทุนแม่ชื่อว่าอะไร
KF-INCOME เป็นกองทุนลูกที่ไปลงทุนในกองทุนแม่ชื่อ JPMorgan Investment Funds – Global Income Fund Class USD ไม่ต่ำกว่า 80% ของเงินลงทุนทั้งหมด โดย Investment Policy หรือ นโยบายการลงทุนของกองนี้ ใช้ Concept การลงทุนแบบ Global Asset Allocation ลงทุนในทุก Asset Class บนโลก และให้ Specialist ในสินทรัพย์แต่ละประเภทเป็นคนคัดกรองคุณภาพอีกที

โดย JPMorgan จะแบ่งออกเป็น 10 ทีม ช่วยกันวิเคราะห์ในสินทรัพย์ที่แต่ละทีมเชี่ยวชาญซึ่งแตกต่างกันไป ตรงนี้คือการวิเคราะห์แบบ Bottom Up Approach นั่นเอง หลังจากนั้น ก็จะมีอีกทีมที่ชื่อว่า Portfolio Management Team ซึ่งทำหน้าที่วิเคราะห์ภาพใหญ่ว่าจะลงทุนในสินทรัพย์ประเภทไหนในสัดส่วนเท่าไหร่ ซึ่งเป็นการวิเคราะห์แบบ Top Down Approach

เป้าหมายของกองทุน JPMorgan Investment Funds – Global Income Fund ก็คือ ต้องสามารถหารายได้ในรูปแบบ Income ให้กับนักลงทุนได้ต่อเนื่อง นับตั้งแต่จัดตั้งกองตอนปี 2008 ผลก็ออกมาคือ กองทุนนี้ในเมืองนอก สกุล EUR สามารถจ่ายปันผลออกมาได้เฉลี่ย ไม่ต่ำกว่า 4% ในขณะที่ถึงแม้ NAV จะขึ้นๆ ลงๆ บ้าง ก็ยังจ่ายได้อย่างสม่ำเสมอ

กองทุนนี้ถ้าซื้อไปแล้ว ไม่ขาย ก็ไม่ขาดทุน การลงทุนมันมีความเสี่ยงอยู่แล้ว การลงทุนแบบ Global Asset Allocation มันเสี่ยงต่ำกว่าการลงทุนในกองทุนหุ้นล้วนๆ อยู่แล้ว ที่สำคัญเพื่อนึกภาพ Worst Case Scenario ให้ออก ก็ดูที่ตัวเลข Maximum Drawdown คีย์หลัก หรือหัวใจของการทำ Global Asset Allocation คือ ต้องอยู่รอดในทุกๆ วิกฤต จัดสรรพอร์ตแบบไม่ใช่นักพนัน วาง Position อย่างเหมาะสม ซึ่งสิ่งเหล่านี้ กองทุนมอบให้ Fund Manager ของ JPMorgan เป็นคนดูแล และแต่ละคนก็ประสบการณ์เชี่ยวชาญ อยู่ในตลาดทุนมานาน ก็เชื่อว่า คนเหล่านั้นจะใช้วิชาความรู้และประสบการณ์การบริหารพอร์ตอย่างมีประสิทธิภาพในอนาคตเช่นกัน
ตลาดการเงิน & ผลิตภัณฑ์และบริการทางการเงิน